ท่าอากาศยานสุวรรณภูมิ
การคมนาคมที่เกี่ยวข้องกับท่าอากาศยาน > รถโดยสารประจำทาง

รถโดยสารประจำทางที่เดินรถเข้าท่าอากาศยานสุวรรณภูมิ มีทั้งหมด 6 เส้นทาง โดยอัตราค่าโดยสารเข้าท่าอากาศยาน จะเก็บเพิ่มจากราคาตามระยะทางปกติอีก 10 บาท รถโดยสารประจำทางที่เดินรถเข้าภายในท่าอากาศยานสุวรรณภูมิ มีทั้งหมด 1 เส้นทาง โดยอัตราค่าโดยสารเข้าท่าอากาศยานจะเก็บราคา 60 บาท (ตลอดสาย) และรถโดยสารที่เดินรถผ่านท่าอากาศยานสุวรรณภูมิ มีทั้งหมด 1 เส้นทาง โดยอัตราค่าโดยสารเข้าท่าอากาศยานจะเก็บราคาตามระยะทางปกติ รวมทั้งหมด 8 เส้นทาง โดยมีเส้นทางดังนี้
รถประจำทางสาย S1 ท่าอากาศยานสุวรรณภูมิ - สนามหลวง ให้บริการโดย ขสมก. เขตการเดินรถที่ 3
รถโดยสารปรับอากาศขององค์การขนส่งมวลชนกรุงเทพ มีทั้งสิ้น 1 เส้นทาง คือ
- สาย S1 ท่าอากาศยานสุวรรณภูมิ - สนามหลวง เดินรถโดยเขตการเดินรถที่ 3
เส้นทาง : ท่าอากาศยานสุวรรณภูมิ - ทางหลวงพิเศษระหว่างเมืองหมายเลข 7 - ทางด่วนยมราช - ถนนหลานหลวง - สนามหลวง
รถประจำทางสาย 552 ปากน้ำ - ท่าอากาศยานสุวรรณภูมิ - นิคมอุตสาหกรรมลาดกระบัง ให้บริการโดย บริษัท ไทยสมายล์บัส จำกัด
รถโดยสารปรับอากาศเอกชนร่วมบริการ โดยบริษัท ไทยสมายล์บัส จำกัด มีทั้งสิ้น 1 เส้นทาง คือ
- สาย 552 ปากน้ำ - ทางด่วน - ท่าอากาศยานสุวรรณภูมิ - นิคมอุตสาหกรรมลาดกระบัง
เส้นทาง : ปากน้ำ - สำโรง - ทางด่วนบางนา - กิ่งแก้ว - ท่าอากาศยานสุวรรณภูมิ - ปากทางสุขสมาน - สถาบันเทคโนโลยีพระจอมเกล้าเจ้าคุณทหารลาดกระบัง - ฉลองกรุง - นิคมอุตสาหกรรมลาดกระบัง
รถประจำทางสาย 554 รังสิต - ท่าอากาศยานสุวรรณภูมิ ให้บริการโดย บริษัท สมาร์ทบัส จำกัด
รถประจำทางสาย 558 เคหะธนบุรี - ท่าอากาศยานสุวรรณภูมิ ให้บริการโดย บริษัท สมาร์ทบัส จำกัด
รถโดยสารปรับอากาศเอกชนร่วมบริการ โดยบริษัท สมาร์ทบัส จำกัด (ในเครือไทยสมายล์บัส) มีทั้งสิ้น 2 เส้นทาง คือ
- สาย 554 รังสิต - ท่าอากาศยานสุวรรณภูมิ
เส้นทาง : รังสิต - ท่าอากาศยานดอนเมือง - ม.ราชภัฏพระนคร - ถนนรามอินทรา - ทางหลวงพิเศษระหว่างเมืองหมายเลข 9 - ทางหลวงพิเศษระหว่างเมืองหมายเลข 7 - ท่าอากาศยานสุวรรณภูมิ
- สาย 558 เคหะธนบุรี - ท่าอากาศยานสุวรรณภูมิ
เส้นทาง : เคหะธนบุรี - เซ็นทรัลพระราม 2 - แยกพระราม 2 - บางปะกอก - วัดสน กม.9 - ทางด่วนสุขสวัสดิ์ - ไบเทคบางนา - เซ็นทรัลบางนา - ท่าอากาศยานสุวรรณภูมิ
รถประจำทางสาย 549 ท่าอากาศยาน​สุวรรณภูมิ​ - มีนบุรี ให้​บริการโดย บริษัท​ ราชาโร้ด จำกัด
รถประจำทางสาย 550 ท่าอากาศยาน​สุวรรณภูมิ​ - แฮปปี้แลนด์ ให้​บริการโดย บริษัท​ ราชาโร้ด จำกัด
รถประจำทางสาย 555 ท่าอากาศยาน​สุวรรณภูมิ​ - สถานีขนส่งผู้โดยสารกรุงเทพ (จตุจักร) ให้​บริการโดย บริษัท​ ราชาโร้ด จำกัด
รถประจำทางสาย 559 ท่าอากาศยาน​สุวรรณภูมิ​ - สวนสยาม - รังสิต ให้​บริการโดย บริษัท​ ราชาโร้ด จำกัด
รถโดยสารปรับอากาศเอกชนร่วมบริการ โดยบริษัท ราชาโร้ด จำกัด (ในเครือไทยสมายล์บัส) มีทั้งสิ้น 3 เส้นทาง คือ
- สาย 549 มีนบุรี - ท่าอากาศยานสุวรรณภูมิ
เส้นทาง : มีนบุรี - ม.เกษมบัณฑิต - ถนนร่มเกล้า - สน.ลาดกระบัง - ท่าอากาศยานสุวรรณภูมิ
- สาย 555 หมอชิตใหม่ - ท่าอากาศยานสุวรรณภูมิ
เส้นทาง : หมอชิตใหม่ - สวนจตุจักร - แยกลาดพร้าว - แยกสุทธิสาร - แฟลตดินแดง - ทางด่วนพระราม 9 - ทางหลวงพิเศษระหว่างเมืองหมายเลข 7 - ท่าอากาศยานสุวรรณภูมิ
- สาย 559 รังสิต - ท่าอากาศยานสุวรรณภูมิ
เส้นทาง : รังสิต - ถนนรังสิต-นครนายก (คลอง 1 - คลอง 4)  - ดรีมเวิลด์ - ทางหลวงพิเศษระหว่างเมืองหมายเลข 9 - สวนสยาม - ทางหลวงพิเศษระหว่างเมืองหมายเลข 7 - ท่าอากาศยานสุวรรณภูมิ
โดยรถทั้ง 2 เส้นทาง (สาย 554 558) จะจอดที่ Bus Terminal ภายในท่าอากาศยานสุวรรณภูมิ และสามารถโดยสารรถ Shuttle Bus ไปยังอาคารผู้โดยสารได้ ส่วนสาย 549 550 552 555 559 สามารถโดยสารรถ Shuttle Bus ไปยังอาคารผู้โดยสารได้ตามแนวถนนสุวรรณภูมิ 2